CELEX: 32008R0400
Language: hr
Date: 2008-05-05 00:00:00
Title: Uredba Komisije (EZ) br. 400/2008 od 5. svibnja 2008. o 95. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 006
            
            
               HR
            
            
               Službeni list Europske unije
            
            
               99
            
         32008R0400
   
               L 118/14
            
            
               SLUŽBENI LIST EUROPSKE UNIJE
            
            
               05.05.2008.
            
         
      UREDBA KOMISIJE (EZ) br. 400/2008
   od 5. svibnja 2008.
   o 95. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. prvu alineju,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 21. travnja 2008. odlučio je izmijeniti popis osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. trebalo bi stoga na odgovarajući način izmijeniti.
            
         
               (3)
            
            
               Kako bi se osigurala djelotvornost mjera predviđenih ovom Uredbom, ova Uredba mora stupiti na snagu odmah,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. svibnja 2008.
      
         
            Za Komisiju
         
         Eneko LANDÁBURU
         
         
            Glavni direktor za vanjske odnose
         
      
   
   
      (1)  SL L 139, 29.5.2002., str. 9. Uredba kako je zadnje izmijenjena Uredbom Komisije (EZ) br. 374/2008 (SL L 113, 25.4.2008., str. 15.).
   PRILOG
   Prilog I. Uredbi (EZ) br. 881/2002 mijenja se kako slijedi:
   Sljedeći se unosi dodaju pod naslov „Fizičke osobe”:
   
      
                  „(1)
               
               
                  Suhayl Fatilloevich Buranov (alias Suhayl Fatilloyevich Buranov). Ime na izvornom pismu: Бypaнов Сухайл Фатиллоевич. Adresa: Massiv Kara-Su-6, zgrada 12, apt. 59, Taškent, Uzbekistan. Datum rođenja: 1983. Mjesto rođenja: Taškent, Uzbekistan. Državljanstvo: uzbekistansko. Ostali podaci: (a) jedan od vođa skupine Islamski džihad; (b) polazio je posebnu obuku o minama i eksplozivima u kampu Al-Qaide u pokrajini Khost; (c) sudjelovao je u vojnim operacijama u Afganistanu i Pakistanu na strani talibana; (d) bio je jedan od organizatora terorističkih napada izvršenih u Uzbekistanu 2004.; (e) protiv njega je 2000. pokrenut kazneni postupak sukladno sljedećim člancima Kaznenog zakona Republike Uzbekistana: članak 159., dio 3. (Napadi na ustavni poredak u Republici Uzbekistanu) i članak 248. (Nezakonito posjedovanje oružja, streljiva, eksplozivnih tvari ili eksplozivnih sklopova); (f) izdan je nalog za njegovo uhićenje.
               
            
                  (2)
               
               
                  Najmiddin Kamolitdinovich Jalolov. Ime na izvornom pismu: Жалолов Ηажмиддин Камолитдинович. Adresa: S. Jalilov Street 14, Khartu, regija Andijan, Uzbekistan. Datum rođenja: 1972. Mjesto rođenja: regija Andijan, Uzbekistan. Državljanstvo: uzbekistansko. Ostali podaci: (a) jedan od vođa skupine Islamski džihad; (b) polazio je posebnu obuku o minama i eksplozivima u kampovima Al-Qaide u pokrajini Khost; (c) sudjelovao je u vojnim operacijama u Afganistanu i Pakistanu na strani talibana; (d) bio je jedan od organizatora terorističkih napada izvršenih u Uzbekistanu 1994. i 2004.; (e) protiv njega je u ožujku 1999. pokrenut kazneni postupak sukladno sljedećim člancima Kaznenog zakona Republike Uzbekistana: članci 154. (Plaćeništvo), 155. (Terorizam), 156. (Poticanje na etničku, rasnu ili vjersku mržnju), 159. (Napadi na ustavni poredak Uzbekistana), 242. (Organiziranje kriminalnog udruživanja) i 244. (Neprijavljivanje kaznenog djela ili prikrivanje istog); (f) izdan je nalog za njegovo uhićenje.”